
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare

Bucureşti, 

Nr. 21/  228  / 26.05.2004
	
	Comisia pentru buget,

finanţe şi bănci

              Bucureşti, 

              Nr. 22/308 /25.05.2004


C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă înaintăm, alăturat, RAPORTUL COMUN asupra proiectului de Lege privind modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK - S.A. şi instrumentele specifice de susţinere a comerţului exterior (PLx 286/2004). 
               PREŞEDINTE,                                  PREŞEDINTE

           Dan Radu RUŞANU               Ovidiu Tiberiu MUŞETESCU

RAPORTUL COMUN

 asupra proiectului de Lege privind modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK - S.A. şi instrumentele specifice de susţinere a comerţului exterior (PLx 286/2004). 
            În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere şi avizare în fond, cu proiectul de Lege privind modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK - S.A. şi instrumentele specifice de susţinere a comerţului exterior, transmis cu adresa nr. PLx 286/10.05.2004.

            Camera Deputaţilor este Cameră decizională. 
  Proiectul de lege a fost adoptat de Senat în şedinţa din  3 mai 2004.

    La întocmirea prezentului raport, Comisia a avut în vedere:

                       - Avizul nr.633/13.04.2004 al Consiliului Legislativ;

                       - Avizul nr. 286/17.05.2004 al Comisiei juridice, de disciplină şi imunităţi.

 
 Acest proiect de lege a rezultat din "Planul de măsuri prioritare în anul 2003 pentru integrare europeană", prioritatea 10 - "Dezvoltarea sectorului de servicii financiare şi îmbunătăţirea mediului de afaceri", obiectivul care stabilea restructurarea activităţii Băncii de Export-Import a României EXIMBANK - S.A., prin renunţarea la componenta de bancă comercială, în scopul stimulării exporturilor româneşti.

             În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

             Potrivit prevederilor art. 60 din Regulamentul Camerei Deputaţilor, membrii celor două Comisii au examinat acest proiect de Lege în şedinţa din  25 mai 2004.


  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea:

                 a) Ministerului Finanţelor Publice: doamna  Aura Gereanu -director general şi doamna Liliana Mitre -director general adjunct;

                       b) AVAS: domnul vicepreşedinte Victor Dumitriu;

              c) Băncii Naţională a României: domnul Petre Tulin - director
              d) Băncii de Export-Import a României EXIMBANK - S.A: doamna Mariana Diaconescu - preşedinte.
             La lucrări, au fost prezenţi 29 deputaţi din totalul de 30 membri ai Comisiei pentru politică economică, reformă şi privatizare şi 18 deputaţi din totalul de  27   membri ai Comisiei pentru buget,finanţe şi bănci.

              În urma dezbaterii, membrii celor două Comisii au hotărât, cu 45 de voturi pentru, un vot contra şi o abţinere, ca acest proiect de lege să fie supus spre dezbatere şi adoptare plenului Camerei Deputaţilor, în forma adoptată de Senat.        
                   PREŞEDINTE,                             PREŞEDINTE

           Dan Radu RUŞANU               Ovidiu Tiberiu MUŞETESCU

                      SECRETAR,                                         SECRETAR,

                      Iuliu VIDA                                        Daniel IONESCU

                                                                                                          Experţi parlamentari,

                                                                                                             Mariana Bărdiţa

                                                                                                              Olga Tutoveanu                 

                                                                                                              Alexandru Onete

